**Magyargencs Község Önkormányzata**

**8517 Magyargencs, Petőfi u. 127.**

**Ügyszám: /2018.**

***Jegyzőkönyv***

Készült: Magyargencs Község Képviselő-testülete 2018. április 24-i nyilvános üléséről, mely 13 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltség hivatali helyisége

Jelen vannak: Magyargencs Község Képviselő-testülete részéről

Boros Tamás polgármester

Vida Gábor alpolgármester

dr. Thoma Elek

Süle Tamás

önkormányzati képviselő

Távol van: -

Tanácskozási joggal: Novák Edit aljegyző

**Boros Tamás polgármester** köszönti a megjelenteket, megállapítja, hogy a Képviselő-testület ülése határozatképes, mivel a megválasztott 5 fő képviselő közül 4 fő jelen van. Rózsavölgyi László képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**18/2018.(IV.24) önkormányzati határozat**

Magyargencs Község Önkormányzatának képviselő-testülete 2018. április 24-i nyilvános üléséről napirendjét az alábbiak szerint határozza meg:

1. Pályázati ügyek tárgyalása

Előadó: polgármester

1. Rendőrségi beszámoló

Előadó:polgármester

1. Átfogó értékelés a 2017. évi gyermekjóléti és gyermekvédelmi feladatokról

Előadó: polgármester

1. Beszámoló a családsegítő szolgálat 2017. évi munkájáról

Előadó: polgármester

1. Vegyes ügyek

Előadó: polgármester

**Napirendek tárgyalása:**

13 óra 5 perkor megérkezik Garamvölgyi Zoltán, aki a napirendek tárgyalása előtt tájékoztatni akarja a képviselő testületet a május 11-13-án tartandó autóversennyel kapcsolatban.

Garamvölgyi Zoltán elmondja, hogy az utakkal sokat vesződtek, sok volt a pocsolya, így mostanra alakult ki a végleges útvonal. Most egy új szemléletű autóversenyt akarnak szervezni. Itt lesz a központ és a szerviz is. A nyomvonalat véglegesítették. Egy enduró versennyel szeretnék kiegészíteni az autóversenyt. Más településen elmarad, ezért lehetőség lenne ide hozni. Megnőne a mezőny létszáma, a motorverseny látványos része a kavicsbányában lenne megrendezve. Vasárnap már csak a motorosok lennének, szombaton a terep rally is és az enduro mezőny is lesz. A létszámot ez már vissza emeli a régi szintre.

Boros Tamás polgármester elmondja, hogy van állattartó telep, nagy számú szarvasmarhával.

Süle Tamás képviselő elmondja, hogy nincs ellene, de az állatok korábban is összekeveredtek.

Garamvölgyi Zoltán elmondja, hogy azon a részen tartani fogják a 30 km/h sebességet. Az iskola épületében tartandó díjátadásra szeretettel meghívja a képviselő testületet.

Vida Gábor alpolgármester megkérdezi, hogy melyik szakaszon nézhető?

Garamvölgyi Zoltán elmondja, hogy van a versenynek egy facebook oldala, ott közzé teszik a térképet, és minden hasznos információt, minden nézői pontot meghirdetnek, de az egész pályát nem.

Boros Tamás polgármester elmondja, hogy az eligazítás a kultúrházban lesz, az autók az iskola udvarára állhatnak be, ha nem ázik fel, ott meg lehet nézni őket.

Garamvölgyi Zoltán elmondja, hogy egy őr felügyeli az autókat majd az iskola előtti füves területen.

Boros Tamás polgármester megkérdez, hogy van-e valakinek még kérdése a szervező felé.

További kérdés, észrevétel nem volt, 13 óra 15 perckor távozik Garamvölgyi Zoltán a Képviselő-testület üléséről.

**1)Pályázati ügyek tárgyalása**

**Előadó: polgármester**

Boros Tamás polgármester elmondja, hogy lehetőség van pályázat benyújtására. Az egyik az önkormányzati feladatellátást szolgáló fejlesztések támogatása, a másik a helyi közművelődési érdekeltségnövelő támogatása. Az önkormányzati fejlesztések támogatása jogcím esetében az orvosi rendelő nyílászáró cseréjére lenne benyújtva pályázat. Elég régiek, rosszul záródnak, energia megtakarítás szempontjából is hasznos lenne. Az árajánlatok beszerzésre kerültek. 95 %-os támogatási intenzitás mellett.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**19/2018. (IV. 24.) önkormányzati határozat**

Magyargencs Község Önkormányzat Képviselő-testülete úgy döntött, hogy pályázatot nyújt be a 2017. évi C. törvény 3. melléklet II.2. pont ac) pontok szerinti „Önkormányzati feladatellátást szolgáló fejlesztések támogatása” jogcímre. Fejlesztés tárgya: Orvosi rendelő felújítása. Magyargencs Község Önkormányzata a saját forrás összegét – 159.563.-Ft - a 2018. évi költségvetés terhére biztosítja.

Fejlesztés forrásösszetétele:

|  |  |  |
| --- | --- | --- |
|  | Ft |  |
| **Megnevezés** | **Orvosi rendelő felújítás** | **%** |
| Saját forrás | 159 563 | 5 |
| Támogatás | 3 031 697 | 95 |
| **összesen** | **3 191 260** | **100** |

Felelős: polgármester

Határidő: 2018. május 2.

Boros Tamás polgármester elmondja, hogy a közművelődési érdekeltségnövelő támogatások jogcímre is benyújtásra kerülne pályázat. A támogatás maximális mértéke nem haladhatja meg a vállalt önrész kilencszeresét. 150 ezer Ft önrész vállalását tartja elfogadhatónak. Hangosító berendezés, projektor és vászon kerülne beszerzésre. Szükség lenne olyan hangosításra, amely könnyen kezelhető, kivihető az épületből, és kinti rendezvényeken is lehetne használni. Jelentős megtakarítást lehetne vele elérni, nem kellene hangosításér fizetni.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**20/2018. (IV. 24.) önkormányzati határozat**

Magyargencs Község Önkormányzat Képviselő-testülete úgy döntött, hogy pályázatot nyújt be a 2017. évi C. törvény 3. melléklet II.4. pont a) pontok szerinti „Önkormányzati feladatellátást szolgáló fejlesztések támogatása ”Közművelődési érdekeltségnövelő támogatás” jogcímre. Magyargencs Község Önkormányzata a saját forrás összegét – 150.000.- Ft- a 2018. évi költségvetés terhére biztosítja.

Fejlesztés forrásösszetétele:

|  |  |  |
| --- | --- | --- |
|  | Ft |  |
| **Megnevezés** | **eszköz beszerzés** | **%** |
| Saját forrás | 181 000 | 11 |
| Támogatás | 1 447 813 | 89 |
| **összesen** | **1 628 813** | **100** |

Felelős: polgármester

Határidő: 2018. május 2.

**2)Rendőrségi beszámoló**

**Előadó:polgármester**

Boros Tamás polgármester elmondja, hogy a beszámoló mindenki részére kiküldésre került. Ismerteti a tartalmát, különös tekintettel a magyargencsi számadatokra.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**21/2018. (IV. 24.) önkormányzati határozat**

Magyargencs Község Önkormányzat Képviselő-testülete úgy döntött, hogy elfogadja a Pápai Rendőrkapitányság 2017. évi tevékenységéről szóló beszámolót az előterjesztés szerint.

Felelős: polgármester

Határidő:azonnal

**3)Átfogó értékelés a 2017. évi gyermekjóléti és gyermekvédelmi feladatokról**

**Előadó: polgármester**

Boros Tamás polgármester ismerteti az előterjesztés tartalmát. Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**22/2018. (IV. 24.) önkormányzati határozat**

Magyargencs Község Önkormányzat Képviselő-testülete úgy döntött, hogy a 2017. évi gyermekjóléti és gyermekvédelmi feladatokról szóló átfogó értékelést az előterjesztésnek megfelelően elfogadja.

Felelős: polgármester

Határidő:azonnal

**4)Beszámoló a családsegítő szolgálat 2017. évi munkájáról**

**Előadó: polgármester**

Boros Tamás polgármester ismerteti az előterjesztés tartalmát. Elmondja, hogy szakmaközi megbeszélés alkalmával személyesen is tájékoztatta az önkormányzatot és intézményeit a szolgálat a munkájáról. Minden rászorult család problémáját igyekeznek a lehetőségeikhez mérten megoldani., ám anyagi forrás hiányában ez nehézkes. Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**23/2018. (IV. 24.) önkormányzati határozat**

Magyargencs Község Önkormányzat Képviselő-testülete úgy döntött, hogy a Pápakörnyéki Önkormányzatok Feladatellátó Intézménye Család-és Gyermekjóléti Szolgálata 2017. évi tevékenységéről szóló beszámolóját az előterjesztés szerint elfogadja.

Felelős: polgármester

Határidő:azonnal

**5)Vegyes ügyek**

**Előadó: polgármester**

Boros Tamás polgármester elmondja, hogy a házi segítségnyújtást is a Pápakörnyéki Önkormányzatok Feladatellátó Társulása útján látja el az önkormányzat.

Ismerteti a házi segítségnyújtásról készült beszámoló tartalmát. Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**24/2018. (IV. 24.) önkormányzati határozat**

Magyargencs Község Önkormányzat Képviselő-testülete úgy döntött, hogy Pápakörnyéki Önkormányzatok Feladatellátó Intézménye 2017. évi házi segítségnyújtási tevékenységéről szóló beszámolóját elfogadja.

Felelős: polgármester

Határidő:azonnal

Boros Tamás polgármester elmondja, hogy a régi temetőben lévő kereszt felújítására küldtek ajánlatot. 200 ezer Ft körüli összegbe fog kerülni. Pénteken jön megnézi a restaurátor személyesen. Megpróbálja bevonni a két egyházat is.

Boros Tamás polgármester elmondja, hogy a tavalyi évben döntés született, hogy a Laci Sped Kft-vel köt szerződést az önkormányzat a háztartási szennyvíz elszállítására. Szükséges a rendeletbe is módosítani, mivel abban még a Talajerő Kft. szerepel.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**5/2018.( V.2.) önkormányzati rendelete**

Magyargencs község Önkormányzat Képviselő-testülete úgy döntött, hogy  **a nem közművel összegyűjtött háztartási szennyvíz begyűjtésére vonatkozó kötelező helyi közszolgáltatásról szóló 8/2014.(XI.30.) önkormányzati rendelet módosításáról** szóló, fenti számú rendeletét az előterjesztésben foglaltaknak megfelelően megalkotja.

Boros Tamás polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. március 27-i nyilvános ülést 17 óra 15 perckor berekeszti.

K.m.f.

**Boros Tamás Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**